cyanic-selkie/wikianc huggingface dataset:
রেফ ফাইঞ্জ
প্রারম্ভিক জীবন
ফাইঞ্জ ১৯৬২ সালের ২২শে ডিসেম্বর ইংল্যান্ডের সাফোকের ইপ্সউইচে জন্মগ্রহণ করেন। তার পিতা মার্ক ফাইঞ্জ (১৯৩৩-২০০৪) ছিলেন একজন কৃষক ও আলোকচিত্রী এবং মাতা জেনিফার ল্যাশ (১৯৩৮-১৯৯৩) ছিলেন একজন লেখিকা। তিনি ইংরেজ, আইরিশ ও স্কটিশ বংশোদ্ভূত। তার বংশনাম ফাইঞ্জ এসেছে ফরাসি গ্রাম পাস-দ্য-কালাই থেকে। তার নামের প্রথমাংশের উচ্চারণ রেফ হওয়ায় প্রায়ই নামটির ইংরেজি ভুল বানান Rafe বা Raiph দেখা যায়।  তার পিতামহ স্যার মরিস ফাইঞ্জ (১৯০৭-১৯৯৪) ছিলেন একজন শিল্পপতি এবং তার মাতামহ হেনরি আলিয়ন ল্যাশ ছিলেন ব্রিটিশ ব্রিগেডিয়ার।
ছয় ভাইবোনের মধ্যে ফাইঞ্জ সর্বজ্যেষ্ঠ। তার ভাইবোনেরা হলেন পরিচালক মার্থা ফাইঞ্জ, সুরকার ম্যাগনাস ফাইঞ্জ, চলচ্চিত্র পরিচালক সোফি ফাইঞ্জ এবং জমজ দুই ভাই অভিনেতা জোসেফ ফাইঞ্জ ও পরিবেশ সংরক্ষণবাদী জ্যাকব ফাইঞ্জ। তার ভাগ্নে হিরো ফাইঞ্জ-টিফিন একজন অভিনেতা।
কর্মজীবন
ফাইঞ্জ ১৯৮৩ থেকে ১৯৮৫ সালে রয়্যাল একাডেমি অব ড্রামাটিক আর্টে প্রশিক্ষণ গ্রহণ করেন। তিনি ওপের এয়ার থিয়েটারে তার কর্মজীবন শুরু করেন এবং পরে ন্যাশনাল থিয়েটারেও অভিনয় করেন। তিনি রয়্যাল শেকসপিয়ার কোম্পানিতে অভিনয় করে প্রসিদ্ধি অর্জন করেন। ফাইঞ্জ প্রথম পর্দায় কাজ করেন ১৯৯০ সালে এবং তার চলচ্চিত্রে অভিষেক ঘটে ১৯৯২ সালে এমিলি ব্রন্টির উদারিং হাইটস উপন্যাস অবলম্বনে নির্মিত একই নামের চলচ্চিত্র। এতে তার বিপরীতে ছিলেন জুলিয়েত বিনোশ।
১৯৯৩ ছিল তার সাফল্যের বছর। তিনি পিটার গ্রিনওয়ের দ্য বেবি অব ম্যাকন চলচ্চিত্রে জুলিয়া অরমন্ডের বিপরীতে কেন্দ্রীয় চরিত্রে অভিনয় করেন। চলচ্চিত্রটি বিতর্কিত হয় এবং নেতিবাচক পর্যালোচনা লাভ করে। একই বছর পরে তিনি স্টিভেন স্পিলবার্গের শিন্ডলার্স লিস্ট চলচ্চিত্রে নৈতিকতা বিবর্জিত নাৎসি নির্মূল ক্যাম্পের কমান্ড্যান্ট আমোর গ্যোট চরিত্রে অভিনয় করে আন্তর্জাতিক অঙ্গনে পরিচিতি লাভ করেন। এই কাজের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কারের মনোনয়ন লাভ করেন। অস্কার না জয় করতে পারলেও তিনি এই চরিত্রে অভিনয়ের জন্য শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার অর্জন করেন। গ্যোট চরিত্রে তার অভিনয় তাকে আমেরিকান ফিল্ম ইনস্টিটিউটের শীর্ষ ৫০ চলচ্চিত্রের খল অভিনয়শিল্পী তালিকায় স্থান করে দেয়।
থাম্ব|ডান|লন্ডনের লিস্টার স্কয়ারে ফাইঞ্জের হাতের ছাপ, ১৯৯৬। ১৯৯৪ সালে তিনি কুইজ শো চলচ্চিত্রে মার্কিন শিক্ষায়তনিক ব্যক্তিত্ব চার্লস ভ্যান ডোরেন চরিত্রে অভিনয় করেন। ১৯৯৬ সালে তিনি ক্রিস্টিন স্কট-টমাসের বিপরীতে মহাকাব্যিক দ্বিতীয় বিশ্বযুদ্ধের প্রণয়ধর্মী চলচ্চিত্র দি ইংলিশ পেশন্ট চলচ্চিত্রে অভিনয় করে শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। এই দশকের শেষভাগে তিনি ক্যাম্প নস্টালজিয়া নির্ভর দি অ্যাভেঞ্জার্স (১৯৯৮), বাইবেলীয় মহাকাব্যিক দ্য প্রিন্স অব ইজিপ্ট (১৯৯৮) ও ঐতিহাসিক নাট্যধর্মী সানশাইন (১৯৯৯) চলচ্চিত্রে অভিনয় করেন। ১৯৯৯ সালে তিনি ওয়ানজিন চলচ্চিত্রে নাম ভূমিকায় অভিনয় করেন এবং এর সহ-প্রযোজকও ছিলেন। তার বোন মার্থা ফাইঞ্জ চলচ্চিত্রটি পরিচালনা করেন এবং তার ভাই ম্যাগনাস এতে সুরারোপ করেন।
২০০০-এর দশকের শুরুতে তিনি থ্রিলারধর্মী স্পাইডার (২০০২) এবং প্রণয়ধর্মী হাস্যরসাত্মক মেইড ইন ম্যানহাটন চলচ্চিত্রে অভিনয় করেন। একই বছর তিনি দ্য সাইলেন্স অব দ্য ল্যাম্বস ও হ্যানিবল-এর পূর্ববর্তী পর্ব রেড ড্রাগন-এ ফ্রান্সিস ডলারহাইড চরিত্রে অভিনয় করেন। এমিলি ওয়াটসন অভিনীত অন্ধ তরুণীর সাথে প্রণয়ের সম্পর্কে লিপ্ত সহানুভূতিশীল ধারাবাহিক খুনী চরিত্রে ফাইঞ্জের অভিনয় প্রশংসিত হয়। চলচ্চিত্র সমালোচক ডেভিড স্টেরিট লিখেন, "রেফ ফাইঞ্জ সমসাময়িক পাগল হ্যানিবল লেক্টারের মত ভয়ানক রকমের ভালো।"
২০০৫ সালে তিনি দ্য কনস্ট্যান্ট গার্ডেনার চলচ্চিত্রে কেন্দ্রীয় ভূমিকায় অভিনয় করেন। কেনিয়ার পটভূমিতে নির্মিত চলচ্চিত্রটির কিছু অংশ কাইবেরা ও লোয়াঙ্গালানির প্রকৃত বস্তিতে চিত্রায়িত হয়। তাদের অবস্থা চলচ্চিত্রটির অভিনয়শিল্পী ও কলাকুশলীদের প্রভাবিত করে এবং এতে তারা এই গ্রামগুলির শিশুদের শিক্ষা প্রদানের লক্ষ্যে কনস্ট্যান্ট গার্ডেনার ট্রাস্ট গঠন করেন। ফাইঞ্জ এই দাতব্য প্রতিষ্ঠানের প্রধান পৃষ্ঠপোষক ছিলেন। এছাড়া তিনি যুক্তরাজ্য জুড়ে বিদ্যালয়ের শিশুদের পেশাদার মঞ্চে শেকসপিয়ারীয় নাটকে অভিনয় করতে সাহায্য প্রদানকারী দাতব্য প্রতিষ্ঠান শেকসপিয়ার স্কুলস ফেস্টিভ্যালের একজন পৃষ্ঠপোষক। একই বছর তিনি স্টপ-মোশন অ্যানিমেটেড হাস্যরসাত্মক ওয়ালেস অ্যান্ড গ্রোমিট: দ্য কার্স অব দ্য অয়্যার-র‍্যাবিট-এ লর্ড ভিক্টর কোয়ার্টারমাইন চরিত্রে অভিনয় করেন। এতে তাকে ল্যাডি টটিংটনের (হেলেনা বোনাম কার্টার) পাণিপ্রার্থী নিষ্ঠুর উচ্চশ্রেণীয় বর্বর ব্যক্তি চরিত্রে দেখা যায়, যে ওয়ালেস ও গ্রোমিটকে অপছন্দ করে।
মাহবুব রহমান
মাহবুব রহমান রুহেল (জন্ম ৮ জুলাই ১৯৭০) একজন বাংলাদেশী ব্যবসায়ী এবং চলচ্চিত্র প্রযোজক। তিনি ন ডরাই (২০১৯) চলচ্চিত্রের জন্য শ্রেষ্ঠ চিত্রনাট্য এবং বাংলাদেশ জাতীয় চলচ্চিত্র পুরস্কার জিতেছেন। তিনি স্টার সিনেপ্লেক্স মুভি থিয়েটারের মালিক শোমোশন লিমিটেডের প্রতিষ্ঠাতা চেয়ারম্যান। এছাড়াও তিনি সায়মন বিচ রিসোর্টের ব্যবস্থাপনা পরিচালক।
পটভূমি এবং শিক্ষা
মাহবুবের বাবা মোশাররফ হোসেন একজন আওয়ামী লীগ রাজনীতিবিদ, চট্টগ্রাম-১ আসনের বর্তমান জাতীয় সংসদ সদস্য এবং বাংলাদেশ সরকারের একজন সাবেক মন্ত্রী। মাহবুব ইউনিভার্সিটি অফ টেক্সাস অ্যাট আর্লিংটন থেকে ইনফরমেশন সিস্টেম এবং কম্পিউটার সায়েন্সে স্নাতক ডিগ্রি অর্জন করেন এবং আল্টো ইউনিভার্সিটি এক্সিকিউটিভ এডুকেশন থেকে এমবিএ অর্জন করেন।
অখিল গিরি
অখিল গিরি হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় তিনবার রামনগর বিধানসভা কেন্দ্রের বিধায়ক হিসেবে নির্বাচিত হয়েছেন।
জিরাট
জিরাট ভারতীয় রাজ্য পশ্চিমবঙ্গের হুগলি জেলার একটি শহর। এটি হুগলি নদীর পশ্চিমে অবস্থিত। জিরাট থেকে কলকাতার দূরত্ব ৭১ কিলোমিটার (৪৪.১ মাইল)। এখান থেকে কলকাতায় যাওয়ার জন্য ১ ঘণ্টা, ২৫ মিনিট সময় লাগে। জিরাট বলাগড় ব্লকের সদর দপ্তর, বলাগড়ে বিজয়কৃষ্ণ মহাবিদ্যালয়, বলাগড় বিডিও অফিস এবং জিরাট গ্রামীণ হাসপাতাল অবস্থিত।
স্যার আশুতোষ মুখার্জীর পৈতৃক বাড়ি জিরাটে। পঞ্চানন কর্মকার (মৃত্যু ১৮০৪ খ্রিষ্টাব্দে) একজন ভারতীয় বাঙালি শিল্পী। তিনি বাংলা অক্ষরের টাইপফেস আবিষ্কার করেন। ১৭৮০ সালে ঈশ্বরচন্দ্র বিদ্যাসাগরের একটি সরলীকৃত সংস্করণ চালু করার সময় তার কাঠের বাংলা বর্ণমালা ও টাইপফেস ব্যবহার করা হতো। বাংলা ছাড়াও কর্মকার আরবি, ফার্সি, মারাঠি, তেলুগু, বার্মিজ এবং চীনা সহ ১৪টি ভাষার প্রকারের টাইপ করেছে। তার পূর্বসূরিরা প্রথমে জিরাটে বসবাস করতেন, তারপর ১৭৭৮ সালে তারা ত্রিবেণীতে গিয়ে বসবাস শুরু করেন। এছাড়া সনেট লেখক দেবেন্দ্রনাথ সেন, কবি ও সাহিত্যিক চারুচন্দ্র বন্দ্যোপাধ্যায়, অভিনেতা অনিল চট্টোপাধ্যায় জিরাটে জন্মগ্রহণ করেন৷ এখানে দুর্গাপূজা ছাড়াও,কালী পূজা,জগদ্ধাত্রী পূজা,সরস্বতী পূজা, পঞ্চমদোল, রথযাত্রা অনুষ্ঠিত হয়।
ভৌগোলিক দিক
জিরাট বলাগড় ব্লকের প্রধান প্রসাশনিক কেন্দ্র।পূর্ব রেলের হাওড়া ডিভিশনে হাওড়া-কাটোয়া মেন লাইনে জিরাট স্টেশন অবস্থিত। জিরাটের পূর্বে রয়েছে হুগলি নদী। উত্তরে বলাগড়-শ্রীপুর গ্রাম। দক্ষিণে রুকেশপুর,বানেশ্বরপুর, সিজা,কামালপুর গ্রাম। পশ্চিমে একতারপুর গ্রাম পঞ্চায়েত।
জনসংখ্যা
ভারতের ২০১১সালের আদমশুমারি অনুুযায়ী জিরাটের মোট জনসংখ্যার ছিল ৭,৪৩০। এরমধ্যে ৩,৮২৪ (৫১%) ছিল পুরুষ এবং ৩,৬০৬ (৪৯%) ছিল নারী।
পরিবহন
জিরাট রেলওয়ে স্টেশন ব্যান্ডেল-কাটোয়া শাখার একটি গুরুত্বপূর্ণ রেল স্টেশন। হাইওয়ে ৬ (পশ্চিমবঙ্গ) জিরটের সাথে সংযুক্ত। নিকটস্থ বিমানবন্দর হল নেতাজি সুভাষ চন্দ্র বোস আন্তর্জাতিক বিমানবন্দর যা ৫৮ কিলোমিটার দূরে জিরট থেকে। কলকাতা থেকে জিরটে আসতে সড়কপথে ১ ঘণ্টা, ২৫ মিনিট সময় লাগে। কলকাতা এবং জিরটের মধ্যে আনুমানিক ড্রাইভিং দূরত্ব হল ৭১ কিমি বা ৪৪.১ মাইল অথবা ৩৮.৩ নটিক্যাল মাইল।  জিরাট চুচুড়া থেকে বাস-এ (বাস রুট ৮) এর মাধ্যমেও সংযুক্ত।
স্বাস্থ্য
জিরাট গ্রামীণ হাসপাতাল, আহম্মদপুর/জিরাট সাব-হেল্থ কেয়ার সেন্টার জিরাটে অবস্থিত রয়েছে। এছাড়া লায়ন্স ক্লাব চক্ষু হাসপাতাল, আস্থা নার্সিং হোম,পাঁচপাড়া সাব-হেল্থ সেন্টার, এনভিশন আই ফাউন্ডেশন নামে একটি বেসরকারী চক্ষু হাসপাতাল জিরাটে অবস্থিত।
আখাউড়া জংশন রেলওয়ে স্টেশন
থাম্ব|আখাউড়া জংশন রেলওয়ে স্টেশনের একটি দৃশ্য আখাউড়া জংশন রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার আখাউড়া উপজেলায় অবস্থিত গুরুত্বপূর্ণ জংশন স্টেশন।
ইতিহাস
চট্টগ্রাম বন্দরের সাথে একটি রেলপথ সংযোগের জন্য আসামের চা উৎপাদনকারীদের দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়। ১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়।
এসময় কুমিল্লা-আখাউড়া-শাহবাজপুর লাইনের স্টেশন হিসেবে আখাউড়া রেলওয়ে স্টেশন তৈরি করা হয়। আখাউড়া থেকে টঙ্গী পর্যন্ত রেললাইন তৈরি হলে এটি জংশন স্টেশনে পরিণত হয়।
রেলপথ
কুমিল্লা–আখাউড়া–কুলাউড়া–বদরপুর রেলপথ অংশ ১৮৯৬–৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়।
কুলাউড়া–শাহবাজপুর ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়।
টঙ্গীা–আখাউড়া মেঘনা নদীর পশ্চিম তীরের রেল ব্যবস্থার সাথে পূর্ব প্রান্তকে সংযোগ করার জন্য, ১৯১০ এবং ১৯১৪ সালের মধ্যে টঙ্গী-আখাউড়া লাইন নির্মাণ করা হয়। যাইহোক, ঐ সময়ে মেঘনা নদীর উপর কোন সেতু ছিলনা।
আখাউড়া–আগরতলা ভারত সরকার ও বাংলাদেশ সরকার আগরতলার সঙ্গে আখাউড়ার মধ্যে রেল সংযোগ ঘটাতে ১৪ কিমি রেলপথ তৈরির সিদ্ধান্ত নিয়েছে। রেল যাবে আগরতলা রেলওয়ে স্টেশন হয়ে সিদ্ধিআশ্রম, বাধারঘাট, চাড়িপারা, নিশ্চিন্তপুর হয়ে বাংলাদেশের গঙ্গাসাগর রেলওয়ে স্টেশন। সেখান থেকে যাবে আখাউড়া জংশন। নিশ্চিন্তিপুর হবে সীমান্ত রেল স্টেশন। নিশ্চিন্তিপুর থেকে গঙ্গাসাগর স্টেশনে নতুন করে পাতা হবে রেলপথ। সেখান থেকে আগের পথের পাশ ধরে রেল যাবে আখাউড়া জংশন পর্যন্ত। কলকাতা থেকে আগরতলার দূরত্ব ১৬৫০ কিলোমিটার। আর এই রেলপথ গঠিত হলে আগরতলা ও কলকাতার দূরত্ব হবে ৫০০ কিমি। এই রেলপথ দ্বারা চট্টগ্রাম বন্দর ও আশুগঞ্জ বন্দর ব্যবহার করতে পারবে ত্রিপুরা ও উত্তর-পূর্ব ভারত।
আখাউড়া–লাকসাম–চট্টগ্রাম আসাম থেকে চা চট্টগ্রাম বন্দরে পরিবহনের জন্য রেলপথ নির্মান শুরু হয় ১৮৯১ সালে। ১৮৯৫ সালে চট্টগ্রাম–কুমিল্লা অংশ চালু হয় এরপর ১৮৯৭–৯৮ সালে আখাউড়া হয়ে বদরপুর পর্যন্ত রেলপথ স্থাপিত হয়। ১৯০৩ সালে লামডিং অংশ চালু হয়।
রেল ব্যবস্থা
একাধিক রেলপথের সমন্বয় থাকা আখাউড়া জংশন রেলওয়ে স্টেশনটি আখাউড়া-কুলাউড়া-ছাতক রেলপথেরও অন্তর্ভুক্ত। এই স্টেশন থেকে চারটি দিকে রেলপথ গেছে, যথা: উত্তর-পূর্বে আখাউড়া–শায়েস্তাগঞ্জ–কুলাউড়া রেলপথ, উত্তর-পশ্চিমে আখাউড়া–ভৈরব–টঙ্গী রেলপথ এবং দক্ষিণ-পূর্বে আখাউড়া–আগরতলা (ভারত সংযোগ) রেলপথ ও দক্ষিণে আখাউড়া–লাকসাম–চট্টগ্রাম রেলপথ।
পরিষেবা
আখাউড়া জংশন রেলওয়ে স্টেশন দিয়ে চলাচলকারী ট্রেনের তালিকা নিম্নে দেওয়া হলো:
পরিষেবা তথ্য
আখাউড়া থেকে সিলেট পর্যন্ত মিটারগেজ রেললাইন ডুয়েলগেজে রূপান্তর হচ্ছে। ২৩৯ কিলোমিটারের এ রেললাইন ডুয়েলগেজে রূপান্তর করতে ব্যয় ধরা হয়েছে ১৬ হাজার ১০৪ কোটি টাকা। চীন সরকার এ প্রকল্পে ১০ হাজার ৬৫৪ কোটি টাকা ঋণ দেবে। সরকারি তহবিল থেকে জোগান দেওয়া হবে পাঁচ হাজার ৪৫০ কোটি টাকা। ২০২৫ সালের জুনের মধ্যে প্রকল্পের কাজ শেষ করার লক্ষ্য নির্ধারণ করা হয়েছে। বর্তমানে আখাউড়া থেকে সিলেট পর্যন্ত রেললাইন জরাজীর্ণ হয়ে পড়েছে। দ্রুত ডুয়েলগেজে রূপান্তর করা না হলে ঢাকা থেকে সিলেট এবং চট্টগ্রাম থেকে সিলেটের মধ্যে রেল যোগাযোগ বাধাগ্রস্ত হবে। ট্র্যাক কাঠামো, পাহাড়ি এলাকার আঁকাবাঁকা রেলপথ এবং পরিচালনা জটিলতার কারণে এ পথে বর্তমানে ঘণ্টায় ৪৫ থেকে ৫০ কিলোমিটার গতিতে রেল চলাচল করে। ডুয়েলগেজে রূপান্তর করা গেলে ব্রডগেজে ট্রেনের গতিবেগ হবে ঘণ্টায় ১২০ কিলোমিটার এবং মিটারগেজে গতিবেগ হবে ঘণ্টায় ৮০ কিলোমিটার। এতে ঢাকা থেকে সিলেট এবং চট্টগ্রাম থেকে সিলেট পৌঁছানোর সময় আড়াই ঘণ্টা কমে যাবে।
এ ছাড়া এর মাধ্যমে আসামের সঙ্গে রেল যোগাযোগের সুযোগও তৈরি হবে। এখন এ রুটে চলছে ১৩ জোড়া ট্রেন। প্রকল্প শেষ হলে ট্রেন চলবে ২৬ জোড়া, যা আগামী ২০৩৫ সাল পর্যন্ত চাহিদা পূরণ করতে সক্ষম হবে।
বাংলাদেশ রেলওয়ের সব মিটারগেজ রেললাইনকে ব্রডগেজ বা ডুয়েলগেজে রূপান্তরের জন্য প্রধানমন্ত্রী শেখ হাসিনার নির্দেশনা রয়েছে। প্রকল্পটি বাস্তবায়নে চায়না রেলওয়ে কনস্ট্রাকশন ব্রিজ ইঞ্জিনিয়ারিং ব্যুরো গ্রুপের সঙ্গে বাংলাদেশ রেলওয়ের একটি সমঝোতা স্মারক সই হয় ২০১৫ সালের সেপ্টেম্বরে। এরপর প্রকল্পের প্রাথমিক প্রকল্প প্রস্তাব (পিডিপিপি) তৈরি করা হয়, যা ২০১৬ সালের ২১ মার্চ অনুমোদিত হয়। পরে বিশেষ অগ্রাধিকার প্রকল্প বিবেচনা করে এটি সরাসরি ক্রয়পদ্ধতিতে বাস্তবায়নের জন্য অর্থনৈতিক বিষয়-সংক্রান্ত মন্ত্রিসভা কমিটির সভায় অনুমোদিত হয়। জিটুজি (সরকার টু সরকার) পদ্ধতি প্রকল্পটি বাস্তবায়নের লক্ষ্যে দুই দেশের মধ্যে সমঝোতা স্মারক সই হয় ২০১৬ সালের ১৪ অক্টোবর। বাংলাদেশের অর্থমন্ত্রী ও চীনের বাণিজ্যমন্ত্রী এই সমঝোতা স্মারকে সই করেন। ঢাকায় সমঝোতা স্মারক স্বাক্ষর অনুষ্ঠানে চীনের প্রেসিডেন্ট শি জিনপিং ও প্রধানমন্ত্রী শেখ হাসিনা উপস্থিত ছিলেন।
ঢাকা থেকে চট্টগ্রাম অংশের ডুয়েলগেজে রূপান্তরের কাজ চলমান রয়েছে। আখাউড়া থেকে লাকসাম ডুয়েলগেজ ডাবল লাইন নির্মাণকাজও শুরু হয়েছে। ঢাকা-চট্টগ্রামে রেললাইনের বাকি অংশ ডুয়েলগেজে রূপান্তরের জন্য একটি সমীক্ষা প্রকল্প নেওয়া হয়েছে। ভারতীয় অনুদানে আগরতলা ও আখাউড়ার মধ্যে ১০ কিলোমিটার রুটে আরেকটি ডুয়েলগেজ লিংক স্থাপনের প্রক্রিয়াও চলমান রয়েছে। বাংলাদেশ রেলওয়েকে একই গেজের রূপান্তরের অংশ হিসেবে আখাউড়া থেকে সিলেট রেললাইনকে ডুয়েলগেজে রূপান্তরের প্রকল্পের প্রস্তাব করা হয়।
শেখ সদুক
আবু জাʿফ়র মুহ়ম্মদ ইবনে ʿআলী ইবনে বাবাওয়ী আল-ক়ুম্মী (أَبُو جَعْفَر مُحَمَّد ٱبْن عَلِيّ ٱبْن بَابَوَيْه ٱلْقُمِيّ; c. ৯২৩ – ৯৯১), যিনি ইবনে বাবাওয়ী (ٱبْن بَابَوَيْه) বা শেখ সদুক (ٱلشَّيْخ ٱلصَّدُوق) নামে অধিক পরিচিত, ছিলেন একজন প্রখ্যাত ইরানি শিয়া মুসলিম পণ্ডিত। তাঁর রচিত মান লা ইয়াহদুরুহু আল-ফকীহ গ্রন্থটি শিয়া হাদিস সংকলন কুতুব আল-আরবাহের  অন্তর্ভুক্ত।
হায়দ্রাবাদ
হায়দ্রাবাদ (హైదరాబాద్, ;, , ) ভারতের তেলেঙ্গানা রাজ্যের রাজধানী ও সবচেয়ে বৃহত্তম শহর। দক্ষিণ ভারতের উত্তর অংশে দাক্ষিণাত্য মালভূমিতে, মুসি নদীর তীরে ৬৫০ বর্গ কিলো মিটার এলাকা নিয়ে অবস্থিত। হায়দ্রাবাদের বেশিরভাগ অংশ গড়ে ৫৪২ মিটার (১,৭৭৮ ফুট) সমুদ্ররতল  থেকে  উচ্চে এবং কৃত্রিম হ্রদের চারপাশে পার্বত্য অঞ্চল অবস্থিত। জনসংখ্যা ৬৯ লক্ষ ।
নামকরণ
জন এভারেট-হিথের মতে, হায়দ্রাবাদের অর্থ "হায়দারের শহর" বা "সিংহের শহর" যেখানে হায়দার (অর্থ সিংহ) এবং আবাদ (অর্থ শহর)। খলিফা আলী ইবনে আবী তালিবকে সম্মান জানাতে নামকরণ করা হয়েছিল, যিনি যুদ্ধে সিংহের মতো বীরত্বের কারণে হায়দার নামেও পরিচিত ছিলেন। ইসলামি স্থাপত্যের পণ্ডিত অ্যান্ড্রু পিটারসনের মতে, শহরটিকে আসলেবাগনগর (উদ্যানের শহর) বলা হত। একটি জনপ্রিয় তত্ত্ব থেকে জানা যায় যে নগরটির প্রতিষ্ঠাতা গোলকুন্ডা সালতানাতের মুহাম্মদ কুলি কুতুব শাহ স্থানীয় নাচনেওয়ালী ভাগমতীর তিনি প্রেমে পড়েছিলেন। তিনি ইসলাম গ্রহণ করেছিলেন এবং হায়দার মহল উপাধি গ্রহণ করেছিলেন। তার সম্মানে এই শহরটির নামকরণ করা হয় হায়দ্রাবাদ।
কুতুব শাহি রাজবংশ(১৫৯১-১৭২৪)
এই রাজবংশের পঞ্চম সুলতান মুহাম্মদ কুলি কুতুব শাহ এর আমলে ১৫৯১ সালে নগরীর গোড়াপত্তন হয়।
রাজ্য পুনর্গঠন
একসময়ে অন্ধ্র প্রদেশের রাজধানী ছিল হায়দ্রাবাদ শহর। কিন্তু পুরনো অন্ধ্র ভেঙ্গে এখন তৈরি হয়েছে নতুন রাজ্য তেলেঙ্গানা। আর রাজধানী হায়দ্রাবাদ পড়েছে তেলেঙ্গানার ভাগ্যে।
ভূগোল
হায়দ্রাবাদ দিল্লির দক্ষিণে, মুম্বই এর  দক্ষিণপূর্বে এবং দক্ষিণ-পূর্ব ভারতের তেলঙ্গানা রাজ্যতে দক্ষিণ দিকে অবস্থিত।
আবহাওয়া
হায়দ্রাবাদের জলবায়ু ক্রান্তীয় সাভানা জলবায়ু এবং শুষ্ক পাশাপাশি কিছু অংশে উষ্ণ আধা-শুষ্ক জলবায়ু। বার্ষিক গড় তাপমাত্রা ; মাসিক গড় তাপমাত্রা । গ্রীষ্মকাল (মার্চ-জুন) গরম এবং আর্দ্র, মাঝারি থেকে উচ্চতর গরমের সময় গড় তাপমাত্রা ৩০ ডিগ্রি সেলসিয়াস। এপ্রিল থেকে জুনের মধ্যে সর্বোচ্চ তাপমাত্রা   প্রায়শই অতিক্রম করে।
সাধারণ রাজ্য-রাজধানী অবস্থা
অন্ধ্রপ্রদেশ পুনর্গঠন আইন, ২০১৪ অনুযায়ী এই শহরটি ২০২৪ সাল পর্যন্ত তেলেঙ্গানা ও অন্ধ্রপ্রদেশ উভয়ের রাজ্য রাজধানী রূপে গণ্য হবে।
রাজনীতি
এই শহরের রাজনীতি এখনো নিজাম-শাসন প্রভাবিত। শহরের একটি মাত্র লোকসভা আসন রয়েছে যা ১৯৮৪ সালের সাধারণ নির্বাচন থেকে সর্বভারতীয় মজলিস-ই-ইত্তেহাদুল মুসলিমিন নামক রাজনৈতিক দলের ক্ষমতায় রয়েছে, যা এই দলের একমাত্র লোকসভা আসন ও। এই আসনের অধীনে চারমিনার , চৌমহল্লা প্রাসাদ, মক্কা মসজিদ ও নিজামের অলংকার প্রাসাদ এর এলাকাগুলি রয়েছে। ১৯৮৪ থেকে ২০০৪ অব্দি সাংসদ ছিলেন সুলতান সালাউদ্দিন ওয়াইসি। তারপর তার জ্যেষ্ঠ পুত্র আসাদউদ্দিন ওয়াইসি সাংসদ হন। সালাউদ্দিন-এর অপর পুত্র আকবরউদ্দিন ওয়াইসি এই আসনের অন্তর্গত বিধানসভা আসন চন্দ্রায়ণগুত্তা-র বিধায়ক। এই আসনের অন্তর্গত গোসামহল বিধায়ক আসনটি ব্যাতিক্রমে ভারতীয় জনতা পার্টি-র দখলে, যা দলের একমাত্র বিধানসভা আসন ও।
অর্থনীতি
হায়দরাবাদের মহানগর অঞ্চলটির অর্থনীতির সাম্প্রতিক প্রাক্কলন $ ৪০ বিলিয়ন ডলার থেকে $৪ বিলিয়ন ডলার। এটি ভারতের সবচেয়ে উৎপাদনশীলতায় পঞ্চম বা ষষ্ঠ- মেট্রো অঞ্চল হিসাবে স্থান করে নিয়েছে।
খাদ্য
হায়দরাবাদি রান্নায় রয়েছে চাল, গম এবং মাংসের খাবারের বিস্তৃত ভাণ্ডার এবং বিভিন্ন মশালার দক্ষ ব্যবহার। এই শহরের বিরিয়ানি পৃথিবী বিখ্যাত হয়েছে এবং জাতীয় ভৌগোলিক সূচক ট্যাগ বহন করে। হায়দরাবাদী রান্না কিছুটা ফরাসি দ্বারা প্রভাবিত হয় শহরের শাসক নিজামদের হাত ধরে এই বিরিয়ানির চল শুরু হয়।
খেলাধুলা
ক্রিকেট এই শহরের জনপ্রিয় খেলা। রাজীব গান্ধী আন্তর্জাতিক ক্রিকেট স্টেডিয়াম এ মূলত এর আসর বসে। লাল বাহাদুর শাস্ত্রী স্টেডিয়াম অন্যতম ঐতিহাসিক স্টেডিয়াম। শহরের পশ্চিম প্রান্তে অবস্থিত গান্টি মোহনা চন্দ্র বাল্যযোগী স্টেডিয়াম কমপ্লেক্স রয়েছে যেখানে একটি অ্যাথলেটিক স্টেডিয়াম (ফুটবল এর জন্যে ), একটি ইনডোর স্টেডিয়াম (ব্যাডমিন্টন সহ ঘরোয়া খেলার জন্যে) এবং স্বর্ণন্ধ্র প্রদেশ ক্রীড়া কমপ্লেক্স (হকি খেলার জন্যে) রয়েছে। জিএমসি বালায়োগী ইন্ডোর স্টেডিয়ামটি ২০০৯ বিডব্লিউএফ বিশ্ব চ্যাম্পিয়নশিপ আয়োজন করে।
পরিবহণ
২০১৮ সালের হিসাবে, হায়দ্রাবাদ শহরে মাঝারি দূরত্বের পরিবহনের সর্বাধিক ব্যবহৃত মাধ্যমগুলির মধ্যে রয়েছে সরকারী মালিকানাধীন পরিষেবা, যেমন হালকা রেলপথ এবং বাসের পাশাপাশি বেসরকারিভাবে চালিত ট্যাক্সি এবং অটোরিকশা অন্তর্ভুক্ত। এগুলি পুরোপুরি দৈনিক ৩.৫ মিলিয়ন যাত্রী পরিবহন করে। নগরীর কেন্দ্রের মহাত্মা গান্ধী বাস স্টেশন থেকে ৩,৩০০ টি বাসের বহর ৩.৩ মিলিয়ন যাত্রী পরিবহনের মাধ্যমে বাস পরিষেবা পরিচালিত হয়।
বিমানবন্দর
হায়দ্রাবাদ বিমানবন্দর হল শহরের একমাত্র পরিচালনাগত বিমানবন্দর। বিমানবন্দরের একটি যাত্রী টার্মিনাল, একটি কার্গো টার্মিনাল এবং দুটি রানওয়ে রয়েছে। আরজিআইএর একক যাত্রী টার্মিনালটি ১,০৫,৩০০ স্কয়ার ফুট (৯,৭৮০ বর্গ মিটার) জুড়ে রয়েছে এবং প্রতিবছর ১২ মিলিয়ন যাত্রী পরিবহনের ক্ষমতা রয়েছে। বিমান চালানর প্রশিক্ষণ সুবিধা, একটি জ্বালানী ভান্ডার, একটি সৌর বিদ্যুত কেন্দ্র এবং দুটি এমআরও সুবিধা রয়েছে। ২০১৭ সালের হিসাবে, রাজীব গান্ধী আন্তর্জাতিক বিমানবন্দর (আরজেআইএ) ভারতের যাত্রীবাহী বিমানবন্দরগুলির মধ্যে যাত্রী পরিবহনের হিসাবে ষষ্ঠ ব্যস্ততম বিমানবন্দর। বিমানবন্দরটি ২০১৭ সালে ১৭.১ মিলিয়ন যাত্রী বহন করে। এয়ার ইন্ডিয়া রিজিওনাল, ব্লু ডার্ট এভিয়েশন, স্পাইসজেট, লুফথান্স কারগো, কুইকজেট কারগো এবং ট্রুজেট বিমান পরিচালনার কেন্দ্র হিসেবে এবং ইন্ডিয়াগো ও এয়ার ইন্ডিয়া মনোনিবেশ শহর হিসেবে বিমানবন্দরটিকে ব্যবহার করে।
মেট্রো
হায়দ্রাবাদ মেট্রো শহরের জন্য দ্রুতগতির রেল পরিষেবা প্রদান করে। এটা সম্পূর্ণরূপে সরকারি-বেসরকারী অংশীদারিত্ব (পিপিপি)-এর ভিত্তিতে বাস্তবায়িত, যেখানে রাজ্য সরকার স্বল্প অংশিদারীত্বে অংশগ্রহণ করে। মীয়াপুর থেকে নাগোলে পর্যন্ত ৩০ কিলোমিটার দীর্ঘ রেলপথে মোট ২৪ টি স্টেশনের উদ্বোধন করেন ২৮ নভেম্বর ২০১৭ সালে মাননীয় প্রধানমন্ত্রী নরেন্দ্র মোদী।  এই মেট্রো ব্যবস্থার মাধ্যমে ভারতের মধ্যে প্রথম কোন দ্রুত গনপরিবহনের জন্য মেট্রো পরিষেবা  একই সঙ্গে ৩০ কিলোমিটার দীর্ঘ পথে যাত্রা শুরু করে। এটি নির্মানের জন্য ₹১৮,৮০০ কোটি টাকা (মার্কিন $২.৭ বিলিয়ন) ব্যয় করা হয়। ২০১৮ সালের জুন পর্যন্ত প্রায় ৮০,০০০ যাত্রী প্রতিদিন হায়দ্রাবাদ মেট্রো ব্যবহার করে
এইচএমআর প্রকল্পটি নিউ ইয়র্কে ফেব্রুয়ারি-মার্চ ২০১৩ চলাকালীন নিউ ইয়র্কে অনুষ্ঠিত গ্লোবাল ইনফ্রাস্ট্রাকচার লিডারশিপ ফোরামের শীর্ষ ১০০ কৌশলগত গ্লোবাল অবকাঠামোগত প্রকল্পগুলির মধ্যে একটি হিসাবে প্রদর্শিত হয়।
এলঅ্যান্ডটি মেট্রো রেল হায়দরাবাদ লিমিটেডকে (এলটিএমআরএইচএল) 'স্ট্র্যাটেজিক এইচআর এবং ট্যালেন্ট ম্যানেজমেন্ট বিভাগে এসএপি এসি পুরস্কার প্রদান করা হয়।
জবরদস্ত প্রেমিক
জবরদস্ত প্রেমিক ২০১৬ সালে মুক্তি পাওয়া ওড়িয়া চলচ্চিত্র। চলচ্চিত্রটির পরিচালক ও চিত্রনাট্যকার দক্ষিণ ভারতের পরিচালক রাজু সরভায়া। ছবিটি যৌথভাবে প্রযোজনা করেছেন অরুণ পাণ্ডিয়ান ও কবিতা পাণ্ডিয়ান।
গুন্টুর জংশন রেলওয়ে স্টেশন
গুন্টুর রেলওয়ে স্টেশন (স্টেশন কোড:GNT ) হল অন্ধ্র প্রদেশের গুন্টুরের একটি ভারতীয় রেলওয়ে স্টেশন। এটি দক্ষিণ কেন্দ্রীয় রেলওয়ে জোনের গুন্টুর রেলওয়ে বিভাগের কৃষ্ণ খাল-গুন্টুর অংশে অবস্থিত।
ইতিহাস
গুন্টুরের প্রথম রেললাইনগুলি হল মিটার-গেজ লাইনের ১৯১৬ সালে গুন্টুর-রেপাল্লে সেকশন খোলা হয়েছিল এবং পরে গুন্টুর এবং হুবলি/গোয়ার মধ্যে। পরে কৃষ্ণা নদীর উপর প্রকাশম ব্যারাজের সমাপ্তির সাথে হাওড়ার দিকে জিএনটি/ভিজেএ-এর মধ্যে একটি ব্রড-গেজ রেললাইন তৈরি করা হয়। 20 শতকের শেষ নাগাদ গুন্টুরের জংশনের মধ্য দিয়ে 4টি ভিন্ন রেললাইন ছিল। সেই রেললাইনগুলি হল গুন্টুর-তেনালি সেকশন, গুন্টুর-বিজয়াওয়াড়া সেকশন, গুন্টুর-নাল্লাপাদু-গুন্টকাল সেকশন, গুন্টুর-নাল্লাপাডু-পাগিদিপল্লি সেকশন।
কাঠামো এবং সুযোগ-সুবিধা
গুন্টুর রেলওয়ে স্টেশনের সাতটি প্ল্যাটফর্ম এবং দুটি প্রবেশপথ রয়েছে, যথা পূর্ব ও পশ্চিম। এই প্ল্যাটফর্মগুলি পাতাল রেল ব্যবস্থা দ্বারা আন্তঃসংযুক্ত। স্টেশনটি সুযোগ-সুবিধা দিয়ে সজ্জিত, যেমন ডরমিটরি, পার্সেল অফিস, রিটায়ারিং রুম, পানীয় জল, বুকিং কাউন্টার, রিফ্রেশমেন্ট স্টল, জনসাধারণের জন্য আলাদা পথ, প্রতিবন্ধীদের জন্য র‌্যাম্পওয়ে, গাড়ি ও অটোরিকশার পার্কিং জোন ইত্যাদি। ] স্টেশনকে যাত্রীবান্ধব করতে রেলওয়ে একটি পরিকল্পনা প্রণয়ন করেছে। স্টেশনে একটি নির্দেশিকা ব্যবস্থা স্থাপন করা হয়েছে যেখানে প্রবেশ এবং প্রস্থান পয়েন্টগুলি সংখ্যা করা হয়েছে এবং শহরের প্রধান ল্যান্ডমার্ক ফুট-ওভার-ব্রিজে প্রদর্শিত হয়েছে। স্টেশনটি প্রতিদিন গড়ে 43000 যাত্রী পরিচালনা করে এবং সহজ চলাচলের সুবিধার্থে একাধিক প্রবেশ ও প্রস্থান গেট উভয় পাশে রয়েছে। রেলপেটের পাশে অবস্থিত প্রধান প্রবেশদ্বারটি গুন্টুর সরকারি হাসপাতালের গেট নামে পরিচিত এবং এটি প্ল্যাটফর্ম 1-এর দিকে নিয়ে যায়। এই প্রবেশ পথটিকে টার্মিনাল 1 নামেও নামকরণ করা হয়েছে এবং এর গেট নম্বর 1 থেকে 7 রয়েছে। পিছনের দিকের প্রবেশপথটি অরুন্ডালপেট সাইড নামেও পরিচিত এবং এর নামকরণ করা হয়েছে টার্মিনাল 2। রেলওয়ে স্টেশনে নতুন ট্রেনের ব্যবস্থা করার জন্য ৮ ও ৯ নম্বর প্ল্যাটফর্মের সম্প্রসারণের কাজ চলছে। এছাড়াও স্টেশন চত্বরে নির্দেশনামূলক বোর্ড যাত্রীদের নির্দেশনায় সহায়তা করে।
সুবিধা এবং চার্জ
রিটায়ারিং রুম বুক করতে হলে অবশ্যই একটি কনফার্ম টিকেট থাকতে হবে। এর মধ্যে রয়েছে RAC টিকেট। অবসর নেওয়ার কক্ষটি কেবলমাত্র টিকেটের মূল স্টেশন বা গন্তব্য স্টেশনে বুক করা যেতে পারে, স্টেশনে অবসর নেওয়ার কক্ষের প্রাপ্যতা সাপেক্ষে। অবসর নেওয়ার কক্ষগুলি সর্বোচ্চ 48 ঘন্টার জন্য বুক করা যেতে পারে। rr.irctctourism.com- এ PNR ব্যবহার করে বুকিং করা যেতে পারে।
কর্মক্ষমতা এবং উপার্জন
, স্টেশনটি হাজার হাজার হাজার যাত্রীর পরিষেবা দেয় ৩৩টি ট্রেনের মাধ্যমে, of which 7 are MEMU and local trains.
দৈব যুক্তিদোষ
দৈব যুক্তিদোষ (Divine fallacy) এক ধরনের অরৌপ যুক্তিদোষ। এটিতে বলা হয় যে যেহেতু কোনও বিবৃতি কোনও ব্যক্তির ব্যক্তিগত প্রত্যাশার বা বিশ্বাসের সাথে অসঙ্গতিপূর্ণ, কিংবা সেটিকে ঐ ব্যক্তির পক্ষে কল্পনা করা দুরূহ, সেহেতু সেই বিবৃতিটি অবশ্যই মিথ্যা। অন্য ভাষায় মানুষ যখন কোনও কিছুকে এতটাই অলৌকিক বা নিজে করতে অক্ষম বলে মনে করে, তখন তারা ধরে নেয় সেটিকে কোনও দৈব শক্তি (ঈশ্বর, বহির্জাগতিক প্রাণ, দেব-দেবতা, ইত্যাদি) সৃষ্টি করেছে। যদি কোনও কিছু কল্পনা করা অবিশ্বাস্য বা কঠিন মনে হয়, তার মানে সেটি মিথ্যা। দৈব যুক্তিদোষকে অবিশ্বাসমূলক যুক্তি (Argument from incredulity), ব্যক্তিগত অবিশ্বাসমূলক যুক্তি (Argument from personal incredulity), সাধারণ কাণ্ডজ্ঞাননির্ভর যুক্তি (Appeal to common sense), ইত্যাদি নামেও ডাকা হয়।
দৈব যুক্তিদোষ নিচের গঠনের মত হতে পারেঃ
সার্স-কোভ-২ ভাইরাসের ওমিক্রন প্রকারণ
সার্স-কোভি-২ ভাইরাসের ওমিক্রন প্রকারণ করোনাভাইরাস ২০১৯ (কোভিড-১৯) রোগ সৃষ্টিকারী সার্স-কোভি-২ ভাইরাসের (গুরুতর তীব্র শ্বাসযন্ত্রীয় সংলক্ষণ সৃষ্টিকারী ভাইরাস-২) একটি প্রকারণ। এটির প্যাঙ্গো বংশনাম বি.১.১.৫২৯, জিসেইড ক্লেড শনাক্তকারক নাম জিআর/৪৮৪এ এবং নেক্সটস্ট্রেইন ক্লেড শনাক্তকারক নাম ২১কে। এই প্রকারণটি দ্বারা আক্রান্ত প্রথম রোগীটিকে ২০২১ সালের নভেম্বর মাসের ৯ তারিখে দক্ষিণাঞ্চলীয় আফ্রিকার বতসোয়ানা রাষ্ট্রে সর্বপ্রথম শনাক্ত করা হয়। ২০২১ সালের ২৬শে নভেম্বর বিশ্ব স্বাস্থ্য সংস্থা এটিকে একটি উদ্বেগজনক প্রকারণ হিসেবে চিহ্নিত করে এবং এটিকে গ্রিক বর্ণ ওমিক্রনের নামে নামকরণ করে।
ওমিক্রন প্রকারণটিতে অস্বাভাবিক সংখ্যক বেশি পরিমাণে বংশাণুগত পরিব্যক্তি ঘটেছে, যেগুলির অনেকগুলি নতুন প্রকৃতির। এগুলির মধ্যে বেশ কিছু পরিব্যক্তি করোনাভাইরাসের কীলক প্রোটিনটিতে ঘটেছে, যে প্রোটিনটি এ পর্যন্ত উদ্ভাবিত করোনাভাইরাস রোগের বিভিন্ন টিকার মূল্য লক্ষ্যবস্তু। এইরূপ বিভেদের কারণে সার্স-কোভি-২ ভাইরাসের ওমিক্রন প্রকারণটির সংবহনযোগ্যতা, অনাক্রম্যতন্ত্রকে এড়ানোর ক্ষমতা, এবং টিকার বিরুদ্ধে প্রতিরোধ ক্ষমতা অনেক বেশি কি না, সে ব্যাপারে উদ্বেগের সৃষ্টি হয়েছে। ফলে প্রকারণটিকে আগ্রহজনক প্রকারণের পরিবর্তে দ্রুত উদ্বেগজনক প্রকারণ হিসেবে শ্রেণীবদ্ধ করা হয়েছে। প্রকারণটি যাতে আন্তর্জাতিকভাবে ছড়িয়ে পড়তে না পারে বা এর বিস্তার যেন মন্থর হয়ে পড়ে, সে ব্যাপারে ২০২১ সালের নভেম্বরের শেষ সপ্তাহ থেকেই একাধিক দেশ ভ্রমণ নিষেধাজ্ঞা জারি করেছে। <!--[অনুবাদ চলছে]
Nomenclature
On 26 November, the WHO's Technical Advisory Group on SARS-CoV-2 Virus Evolution designated PANGO lineage B.1.1.529 a variant of concern and gave it the designation Omicron  (skipping Nu or Xi, the next letters in the Greek alphabet). The World Health Organization reserves the Omicron designation for "variants of concern".
The GISAID project has assigned it the clade identifier GR/484A and the Nextstrain project has assigned it the clade identifier 21K.
Mutations
The variant has a large number of mutations, of which some are concerning. 32 mutations affect the spike protein, the main antigenic target of antibodies generated by infections and of many vaccines widely administered. Many of those mutations had not been observed in other strains.
The variant is characterised by 30 amino acid changes, three small deletions and one small insertion in the spike protein compared with the original virus, of which 15 are located in the receptor binding domain (residues 319-541). It also carries a number of changes and deletions in other genomic regions. Of note, the variant has three mutations at the furin cleavage site. The furin cleavage site increases SARS-CoV-2 infectivity. The mutations by genomic region are the following:
Symptoms
No unusual symptoms have been associated with the variant, and as with other variants, some individuals are asymptomatic.
Prevention
On 26 November, BioNTech said it will know in two weeks whether the current vaccine is effective against the variant and that an updated vaccine can be shipped in 100 days if necessary. AstraZeneca, Moderna and Johnson & Johnson were also studying the variant's impact on the effectiveness of their vaccines. WHO asked nations to do the following:
Diagnosis
Current PCR tests can detect the variant. Some laboratories have indicated that a widely used PCR test does not detect one of the three target genes. Just as with the Alpha variant, this partial detection ("S gene target failure") can serve as a marker for the variant, however. Rapid antigen tests are likely not affected.
Characteristics
Many of the mutations to the spike protein are present in other variants of concern and are related to increased infectivity and antibody evasion. Computational modeling suggests that the variant may also escape cell-mediated immunity.
On 26 November, the ECDC wrote that an evaluation of the neutralizing capacity of convalescent sera and of vaccines is urgently needed to assess possible immune escape, saying these data are expected within two to three weeks.
Epidemiology
The number of cases in the B.1.1.529 lineage is increasing throughout South Africa, mainly in the South Africa province of Gauteng. Some evidence shows that this variant has an increased risk of reinfection. Studies are underway to evaluate the impact on transmissibility, mortality, and other factors. Evidence regarding the implications of this variant and vaccine efficacy is under investigation.
In 2020, South African infection rates reached a low on 11 November. Cases peaked in mid-January 2021. Similarly in 2021, cases bottomed out on 11 November, before again rising rapidly, growing four-fold by 25 November.
There is still vast uncertainty about the transmissibility with respect to the Delta variant, with a possible 100% increase (2x) to 500% increase (6x).
Reported cases
On 24 November 2021, the variant was first reported to the WHO from South Africa. The first known specimen was collected on 9 November 2021 from Botswana. It was also detected in South Africa; one case had traveled to Hong Kong, and one confirmed case was identified in Israel in a traveler returning from Malawi, along with two who returned from South Africa and one from Madagascar. One confirmed case in Belgium had apparently acquired it in Egypt before 11 November.
All four initial cases reported from Botswana occurred among fully vaccinated individuals. All three initial confirmed and suspected cases reported from Israel occurred among fully vaccinated individuals, as did the single suspected case in Germany.
On 27 November, two cases were detected in the United Kingdom. The Dutch health ministry estimated that 61 of the around 600 passengers on two flights from South Africa that had landed at Amsterdam Airport Schiphol on 26 November (which had taken off just before the Netherlands had banned travel from South Africa) tested positive for COVID-19 of as yet unknown variants. Entry into the Netherlands (and thus getting on the flight) generally required having been vaccinated or PCR-tested, or having recovered. One of the flights originated from Johannesburg, Gauteng. Gauteng is where the Omicron variant appears to be dominant already. The passengers of both flights had been tested and quarantined upon arrival because of the newly imposed restrictions.
International response
On 26 November WHO advised countries not to impose new restrictions on travel, instead recommending a "risk-based and scientific" approach to travel measures. On the same day the European Centre for Disease Prevention and Control (ECDC) reported modeling indicating that strict travel restrictions would delay the variant's impact on European countries by two weeks, possibly allowing countries to prepare for it.
Also on the same day, several countries announced travel bans from southern Africa in response to the identification of the variant, including Japan, Canada, the European Union, Israel, Australia, the United Kingdom, Singapore, the United States, and Malaysia. The Brazilian Health Regulatory Agency recommended flight restrictions regarding the new variant. The state of New York declared a state of emergency ahead of a potential Omicron spike, though no cases had yet been detected in the state or the rest of the United States.
In response, South African Minister of Health Joe Phaahla defended his country's handling of the pandemic and said that travel bans went against the "norms and standards" of the World Health Organization. --->
মেজর বুথ
মেজর উইলিয়াম বুথ (Major Booth; জন্ম: ১০ ডিসেম্বর, ১৮৮৬ - মৃত্যু: ১ জুলাই, ১৯১৬) ইয়র্কশায়ারের পাডসি এলাকার লোটাউনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯০৮ থেকে ১৯১৪ সময়কালে ইংরেজ কাউন্টি ক্রিকেটে ইয়র্কশায়ারের প্রতিনিধিত্ব করেছেন। এ সময়েই উইজডেন কর্তৃক অন্যতম বর্ষসেরা ক্রিকেটার হিসেবে মনোনীত হন।
দলে তিনি মূলতঃ ডানহাতি মিডিয়াম-ফাস্ট বোলার ছিলেন। এছাড়াও, নিচেরসারিতে ডানহাতি ব্যাটসম্যান ছিলেন মেজর বুথ। 'মেজর' কোন সামরিক পদবী নয়; এটি তার পারিবারিক নাম ছিল। ১৯১৩-১৪ মৌসুমে দক্ষিণ আফ্রিকা সফরে যান। কিন্তু প্রথম বিশ্বযুদ্ধের কারণে তার আন্তর্জাতিক ক্রিকেটে অংশগ্রহণ সীমাবদ্ধ হয়ে যায়।
প্রারম্ভিক জীবন
ফালনেক স্কুলে অধ্যয়নকালে ক্রিকেট খেলায় বুথের হাতেখড়ি হয়। এরপর তিনি পাডসি সেন্ট লরেন্স ও ওয়াথ অ্যাথলেটিক ক্লাবের সাথে জড়িত হন। এরফলে মেক্সবোরা লীগে খেলার সুযোগ হয় তার ও দলের অধিনায়কত্ব করেন। ১৯০৭ সালে ইয়র্কশায়ার দ্বিতীয় একাদশে নিয়মিতভাবে অংশ নেন ও পরবর্তী দুই বছর খেলতে থাকেন।
১৯০৮ সালে কাউন্টি দলের পক্ষে পরীক্ষামূলকভাবে ডিউসবারিতে সমারসেটের বিপক্ষে খেলতে নামেন। তবে, তেমন সফলতা পাননি। ফলশ্রুতিতে পরবর্তী দুই বছর পর্যন্ত দলের নিয়মিত সদস্যের মর্যাদা লাভে সক্ষম হননি। কিন্তু, ১৯১১ সালে ১,১২৫ রানসহ চুয়াত্তর উইকেট লাভে সক্ষমতা দেখিয়েছিলেন। তন্মধ্যে, ওরচেস্টার গ্রাউন্ডে ওরচেস্টারশায়ারের বিপক্ষে নিজস্ব সর্বোচ্চ ২১০ রানের মূল্যবান ইনিংস উপহার দেন মেজর বুথ।
কাউন্টি ক্রিকেটে অংশগ্রহণ
পরবর্তী গ্রীষ্মে বোলার হিসেবে সকলের সমীহের পাত্রে পরিণত হন তিনি। ১৯১৩ সালে ইয়র্কশায়ারের পক্ষে সহস্রাধিক রান সংগ্রহের পাশাপাশি ১৫৮ উইকেট দখল করেন। ঐ মৌসুমে প্রথম-শ্রেণীর খেলায় ১৮১ উইকেট লাভ যে-কোন বোলার তুলনায় শীর্ষে ছিল। ১৯১৪ সালে ব্যাট হাতে তেমন সফলতার মুখ দেখেননি। ১৯১৩ সাল থেকে বোলিংয়ের দিকে মনোনিবেশ ঘটাচ্ছিলেন। ব্যাটিংয়ের ন্যায় সুকঠোর পরিশ্রমী কার্যে তিনি অংশ নিতে চাননি।
ইয়র্কশায়ারের পক্ষে ১৮ রান গড়ে ১৪১ উইকেট পান। মারমুখী ব্যাটসম্যান হলেও বোলার হিসেবেই তিনি খ্যাতির শিখরে আরোহণ করেন। স্বাভাবিক, সহজাত ভঙ্গীমায় পিচে পড়া মাত্রই আঘাত হানতেন।
১৯১৩ সালে প্লেয়ার্সের পক্ষে লর্ডসে খেলার জন্য মেজর বুথ মনোনীত হন। আগস্ট, ১৯১৪ সালে উপর্যুপরী দুই খেলায় তিনি ও ড্রেক অপরিবর্তিত অবস্থায় ব্রিস্টলে গ্লুচেস্টারশায়ারকে ৯৪ ও ৮৪ রানে গুটিয়ে দেন। ওয়েস্টন-সুপার-মেয়ারে সমারসেটকে ৪৪ ও ৯০ রানে অল-আউট করেন। তবে শেষের খেলার দ্বিতীয় ইনিংসে বিরল অভিজ্ঞতা অর্জন করেন। তিনি কোন উইকেট লাভে সক্ষম হননি ও ড্রেক ৩৫ রান খরচায় সবকটি উইকেট লাভে সক্ষমতা দেখান।
ইয়র্কশায়ারের পক্ষে ১৪৪ খেলায় অংশ নিয়ে ২২.৬৫ গড়ে ৪,২১৩ রান ও ১৮.৮৯ গড়ে ৫৫৬ উইকেট পান। ক্রিকেট মাঠ ও মাঠের বাইরে বেশ জনপ্রিয় ব্যক্তিত্ব ছিলেন তিনি।
আন্তর্জাতিক ক্রিকেট
জনি ডগলাসের অধিনায়কত্বে ১৯১৩-১৪ মৌসুমে এমসিসি দলের সদস্যরূপে দক্ষিণ আফ্রিকা সফরে যান। তবে দলটি এতোটাই শক্তিশালী ছিল যে সিরিজের তিন টেস্টে দলের বাইরে থাকতে হয়।
রয় কিলনারের বৈবাহিক অনুষ্ঠানের সেরা ব্যক্তি ছিলেন তিনি ফলশ্রুতিতে তার সম্মানার্থে দ্বিতীয় পুত্র সন্তানের নামকরণ করেন ‘মেজর’ নামে।
বিশ্বযুদ্ধে অংশগ্রহণ
প্রথম বিশ্বযুদ্ধে ব্রিটিশ সেনাবাহিনীতে তালিকাভূক্ত হন ও যোগ দেন। নিজ কাউন্টির দলীয় সঙ্গী আর্থার ডলফিন ও রয় কিলনারের সাথে প্রথম বিশ্বযুদ্ধে লিডস পালসে অংশগ্রহণ করেন তিনি। ১৬ জুলাই, ১৯১৫ তারিখে সেকেন্ড লেফটেন্যান্ট হিসেবে পদোন্নতি লাভের পূর্বে সার্জেন্ট পদবী ধারণ করেছিলেন। ঐ বছরের শেষদিকে ২২ ডিসেম্বর, ১৯১৫ তারিখে মিসরে স্থানান্তরিত হন। এরপর পশ্চিম রণাঙ্গনে ফিরে আসেন।
জীবনাবসান
লিডস পলস নামে পরিচিত পশ্চিম ইয়র্কশায়ার রেজিম্যান্টে কমিশনপ্রাপ্ত হন। এরপর সেকেন্ড লেফটেন্যান্ট পদবী ধারণ করেন। এর এক বছরেরও কম সময়ের মধ্যে তার জীবনাবসান ঘটে। ১ জুলাই, ১৯১৬ তারিখে সোমের আক্রমণের প্রথম দিনে ফ্রান্সের লা সিগনি এলাকায় অবস্থিত পরিখায় শীর্ষে থাকাকালে ৩০ বছর বয়সে তিনি নিহত হন। বসন্তকাল পর্যন্ত তার দেহ সেখানে রক্ষিত ছিল। পরবর্তীকালে সেরে রোডের ১নং সমাধিক্ষেত্রে সমাধিস্থ করা হয়।
সমরেশ দাস
সমরেশ দাস হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০০৯ সাল থেকে এগরা বিধানসভা কেন্দ্রের বিধায়ক হিসেবে দায়িত্ব পালন করছেন।
সরিষা উদ্ভিদ
সরিষা বর্ষজীবী উদ্ভিদ। এর উৎপত্তিস্থল এশিয়া। ভারতীয় উপমহাদেশসহ এশিয়ার বিভিন্ন অঞ্চলে শীতকালীন রবি শস্য হিসেবে সরিষার চাষ করা হয়। সরিষার গাছ দৈর্ঘ্যে ১ মিটার মত হয়, তবেরাই সরিষা ২ মিটার পর্যন্ত উঁচু হতে পারে  ।
সরিষার চাষপ্রণালী
বপন পদ্ধতি: সরিষা বীজ সাধারণত ছিটিয়ে বপন করা হয়। লাইন করে বুনলে সুবিধা হয়।
বপনের সময়: অঞ্চল ভেদে মধ্য আশ্বিন থেকে মধ্য কার্তিক মাস পর্যন্ত।
নিড়ানী দেয়া: বপনের ১৫-২০ দিন পর একবার এবং ফুল আসার সময় দ্বিতীয়বার।
সারের পরিমাণ: জাত, মাটি ও মাটিতে রসের তারতম্য অনুসারে বিভিন্ন সার দিতে হয়।
বাংলাদেশে সরিষার চাষ
সরিষা একটি তৈলফসল। সরিষা বাংলাদেশের প্রধান ভোজ্য তেল। প্রায় সাড়ে ৩ লক্ষ হেক্টর জমিতে (২০২০) এর সরিষা আবাদ করা হয়। বিভিন্ন জাতের সরিষার বীজে প্রায় ৪০-৪৪% তেল থাকে। বাংলাদেশে সরিষার তেলের উৎপাদনের বাৎসরিক পরিমাণ প্রায় আড়াই লক্ষ টন (২০২০)। সরিষার খৈলে প্রায় ৪০% আমিষ থাকে। বাংলাদেশে ৩ প্রকার সরিষার চাষ করা হয় যথা মাঘী সরিষা, রাই সরিষা ও ধলি সরিষা।। বাংলাদেশে এর বেশ কিছু উচ্চ ফলনশীল প্রজাতি উদ্ভাবন করা হয়েছে।
বারি সরিষা-৯
এই জাতে গাছের উচ্চতা ৮০-৯৫ সেমি এবং প্রতি গাছে ৪-৬টি শাখা থাকে। পাতা হালকা সবুজ রঙের এবং মসৃণ। পাতার বোঁটা কান্ডকে সম্পূর্ণ ঘিরে রাখে। প্রস্ফুটিত ফুল কুঁড়ির উপরে থাকে। ফুলের রং হলুদ। প্রতি গাছে ফলের সংখ্যা ৮০-১০০টি। ফল ২ কক্ষ বিশিষ্ট। প্রতি বীজে ফলের সংখ্যা ১৫-২০টি। বীজের রং পিঙ্গল। এক হাজার বীজের ওজন ২.৫-৩.০ গ্রাম। বীজে তেলে পরিমাণ ৪৩-৪৪ ভাগ। ফসল পাকতে ৮০-৮৫ দিন সময় লাগে। পরিমিত সার ও সেচ প্রয়োগে হেক্টর প্রতি ১.২৫-১.৪৫ মে.টন ফলন পাওয়া যায়।
বারি সরিষা-১৪
এই জাতে গাছের উচ্চতা ৭৫-৮৫ সেমি। পাতা হালকা সবুজ রঙের এবং মসৃণ। ফুলের রং হলুদ। প্রতি গাছে ফলের সংখ্যা ৮০-১০০টি। ফল ৪ কক্ষ বিশিষ্ট মনে হলেও ২ কক্ষ বিশিষ্ট। প্রতি বীজে ফলের সংখ্যা ২২-২৬টি। বীজের রং হলুদ। এক হাজার বীজের ওজন ৩.৫-৩.৮ গ্রাম। ফসল পাকতে ৭৫-৮০ দিন সময় লাগে। পরিমিত সার ও সেচ প্রয়োগে হেক্টর প্রতি ১.৪-১.৬ মে.টন ফলন পাওয়া যায়।
বারি সরিষা-১৫
এই জাতে গাছের উচ্চতা ৯০-১০০ সেমি। পাতা হালকা সবুজ রঙের এবং মসৃণ। প্রতি গাছে ফলের সংখ্যা ৭০-৮০টি। ফল ২ কক্ষ বিশিষ্ট। প্রতি বীজে ফলের সংখ্যা ২০-২২টি। ফল বারি সরিষা-১৪ এর তুলনায় সরু ও লম্বা। বীজের রং হলুদ। এক হাজার বীজের ওজন ৩.২৫-৩.৫০ গ্রাম। ফসল পাকতে ৮০-৮৫ দিন সময় লাগে। পরিমিত সার ও সেচ প্রয়োগে হেক্টর প্রতি ১.৫৫-১.৬৫ মে.টন ফলন পাওয়া যায়।
বারি সরিষা-১৭
এই জাতে গাছের উচ্চতা ৯৫-৯৭ সেমি। পাতা হালকা সবুজ রঙের এবং মসৃণ, ফুলের রং হলুদ, প্রতি গাছে ফলের সংখ্যা ৬০-৬৫টি। প্রতি বীজে ফলের সংখ্যা ২৮-৩০টি। বীজের রং হলুদ। এক হাজার বীজের ওজন ৩.০-৩.৪ গ্রাম। ফসল পাকতে ৮২-৮৬ দিন সময় লাগে। ফলন হেক্টর প্রতি ১.৭-১.৮ মে.টন।
বিনা সরিষা-৪
এই জাতে গাছের উচ্চতা ৯০-৯৫ সেমি। প্রাথমিক শাখার সংখ্যা ৩-৫ টি। ফুলের রং হলুদ, বীজের রং লালচে কালো। ফসল পাকতে ৮০-৮৫ দিন সময় লাগে। এ জাতে এক হাজার বীজের ওজন ৩.৬-৩.৮ গ্রাম। ফলন হেক্টর প্রতি ১.৮০ মে.টন। এ জাতের সরিষা মধ্য অগ্রহায়ণ পর্যন্ত বপন করা করা যায়।
বিনা সরিষা-৯
এই জাতে গাছের উচ্চতা ৮৫-৯০ সেমি। প্রাথমিক শাখার সংখ্যা ৩-৪টি, ফুলের রং হলুদ, বীজের রং লালচে কালো। ফসল পাকতে ৮০-৮৪ দিন সময় লাগে।এক হাজার বীজের ওজন ২.৯-৩.৫ গ্রাম। হেক্টর প্রতি গড় ফলন ১.৭ মে.টন। এই জাত অল্টারনারিয়া ব্লাইট ও বৃষ্টিজনিত সাময়িক জলাবদ্ধতা সহনশীল।
বিনা সরিষা-১০
এই জাতে গাছের উচ্চতা ৯৫-১০৫ সেমি এবং প্রাথমিক শাখার সংখ্যা ৩-৫টি, ফুলের রং হলুদ, বীজের রং লালচে। উচ্চফলনশীল এক হাজার বীজের ওজন ২.৮-২.৯ গ্রাম। ফসল পাকতে ৭৮-৮২ দিন সময় লাগে। হেক্টর প্রতি গড় ফলন ১.৫ মে.টন। এই জাতে বীজে তেলের পরিমাণ ৪২%।
অ্যাকাডেমি অফ ফাইন আর্টস, কলকাতা
অ্যাকাডেমি অফ ফাইন আর্টস, কলকাতা হল ভারতের অন্যতম পুরনো চারুকলা সোসাইটি। এটি কলকাতায় অবস্থিত।
ইতিহাস
অ্যাকাডেমি অফ ফাইন আর্টসের আনুষ্ঠানিক প্রতিষ্ঠা হয় ১৯৩৩ সালে। প্রতিষ্ঠাতা ছিলেন লেডি রাণু মুখোপাধ্যায়। প্রথম দিকে অ্যাকাদেমির কাজকর্ম হত ভারতীয় সংগ্রহালয়ের একটি ভাড়া করা ঘরে। পাশের বারান্দায় এর প্রদর্শনীগুলি আয়োজিত হত। ১৯৫০-এর দশকে লেডি রানু মুখোপাধ্যায়ের প্রচেষ্টায় এবং পশ্চিমবঙ্গের মুখ্যমন্ত্রী বিধানচন্দ্র রায় ও ভারতের প্রধানমন্ত্রী জওহরলাল নেহেরুর পৃষ্ঠপোষকতায় অ্যাকাদেমি উঠে আসে ক্যাথিড্রাল রোডের বর্তমান ঠিকানায়। এটি কলকাতার বিখ্যাত গির্জা সেন্ট পলস ক্যাথিড্রালের পাশে অবস্থিত।
বেশ কিছু বিখ্যাত ছবি এখানে রক্ষিত আছে। তার মধ্যে গগনেন্দ্রনাথ ঠাকুরের "সাত ভাই চম্পা" ও যামিনী রায়ের "শিব ও গণেশ" বিখ্যাত।
নাট্য প্রেক্ষাগৃহ
অ্যাকাডেমি অফ ফাইন আর্টসে একটি নাট্য প্রেক্ষাগৃহ আছে। এই খুব জনপ্রিয় নাট্যমঞ্চ। ১৯৮৪ সাল থেকে এখানে বার্ষিক নাট্যোৎসব অনুষ্ঠিত হয়ে আসছে।
গুপ্তায়ন
গুপ্তলিখনবিদ্যা বা তথ্যগুপ্তিবিদ্যাতে গুপ্তায়ন (ইংরেজি পরিভাষায় এনক্রিপশন Encryption) হচ্ছে এমন একটি প্রক্রিয়া যার মাধ্যমে গোপনীয়তা নিশ্চিত করার জন্য সংবেদনশীল তথ্য-উপাত্তকে এক ধরনের গুপ্ত সংকেতলিখন পদ্ধতির মাধ্যমে সংকেতায়িত করা হয় এবং এভাবে উৎপাদিত গুপ্ত সাংকেতিক তথ্য-উপাত্ত বা বার্তায় শুধুমাত্র অনুমতিপ্রাপ্ত কোনও ব্যক্তির প্রবেশাধিকার থাকে। এই প্রক্রিয়াতে তথ্যের আদি রূপটিকে সরল-পাঠ্য (প্লেইন টেক্সট) বলা হয় এবং গুপ্তায়ন প্রক্রিয়ার মাধ্যমে এটি একটি অপাঠ্য, অবোধগম্য গুপ্তপাঠ্যতে (সাইফার টেক্সট) পরিণত হয়। আদর্শ পরিস্থিতিতে কেবলমাত্র অনুমোদনপ্রাপ্ত ব্যক্তি বা পক্ষ একটি গুপ্তায়ন বিপরীতকারক ব্যবস্থা (বিগুপ্তায়ন ব্যবস্থা) ও চাবি ব্যবহার করে গৃহীত গুপ্তপাঠ্যকে সরলপাঠ্যে রূপান্তর করে মূল প্রেরিত তথ্যে প্রবেশাধিকার লাভ করতে পারে। গুপ্তায়ন প্রক্রিয়াটি নিজে বহিরাগত হস্তক্ষেপ প্রতিরোধ করতে পারে না, কিন্তু হস্তক্ষেপকারী বা অনুপ্রবেশকারী কোনও তৃতীয় পক্ষকে বোধগম্য বিষয়বস্তু দেখতে বাধাপ্রদান করে।
কারিগরি কারণের জন্য একটি গুপ্তায়ন ব্যবস্থাতে (এনক্রিপশন স্কিমে) সাধারণত একটি জটিল গাণিতিক কলনবিধি (অ্যালগোরিদম) দ্বারা উৎপাদিত একটি ছদ্ম-দৈব গুপ্তায়ন চাবি ব্যবহার করা হয়। চাবিটি লভ্য না হলেও গুপ্ত বার্তাটি বিগুপ্ত করা সম্ভব কিন্তু একটি ভালভাবে নকশাকৃত গুপ্তায়ন ব্যবস্থার জন্য এটি করতে উল্লেখযোগ্য পরিমাণে পরিগাণনিক সম্পদ ও দক্ষতার প্রয়োজন হয়। যদি একটি প্রদত্ত সময়সীমার মধ্যে হামলাকারী বা অনুপ্রবেশকারী গুপ্ত বার্তাটি ভেঙে বের করে আনতে পারে, তাহলে সেটিকে দুর্বল গুপ্তায়ন বলে, অন্যথায় সেটিকে শক্তিশালী গুপ্তায়ন বলে। গুপ্ত বার্তার সৃষ্টিকারক কেবমাত্র এক বা একাধিক অনুমোদিত গ্রাহকের কাছে চাবিটি প্রেরণ করেন যার সাহায্যে তারা খুব সহজেই বার্তাটি বিগুপ্ত করতে পারেন।
ঐতিহাসিকভাবে গুপ্তলিখনবিদ্যায় বিভিন্ন ধরনের গুপ্তায়ন প্রক্রিয়া ব্যবহৃত হয়েছে। প্রথম দিককার গুপ্তায়ন কৌশলগুলি প্রায়শই সামরিক বার্তা প্রেরণের সময় ব্যবহার করা হত। এরপর আরও অনেক নতুন গুপ্তায়ন কৌশল উদ্ভাবন করা হয়েছে যেগুলি আধুনিক পরিগণনের সমস্ত ক্ষেত্রে ব্যবহার করা হয়। আধুনিক গুপ্তায়ন ব্যবস্থাগুলিতে উন্মুক্ত-চাবি ও প্রতিসম-চাবির মতো ধারণাগুলি ব্যবহার করা হয়। আধুনিক গুপ্তায়ন কৌশলগুলিতে এমন নিরাপত্তা নিশ্চিত করে যে আধুনিক পরিগণক ব্যবস্থাগুলিকে সেটিকে ভাঙতে অদক্ষ হয়। বাণিজ্যিক উদ্দেশ্যে আন্তর্জালের (ইন্টারনেট) প্রায় সর্বব্যাপী ব্যবহারের কারণে বাণিজ্যিক বা আর্থিক তথ্য-উপাত্ত (যেমন ক্রেডিট কার্ডের বিবরণী) সম্প্রচারের ক্ষেত্রে নিরাপদ গুপ্তায়ন পদ্ধতির চাহিদা উত্তরোত্তর বৃদ্ধি পাচ্ছে।
চাবির উপর ভিত্তি করে গুপ্তায়ন পদ্ধতিগুলিকে দুইটি শ্রেণীতে ভাগ করা যায়। প্রতিসম চাবি গুপ্তায়নে প্রেরক যে ব্যক্তিগত চাবিটি ব্যবহার করে তথ্য-উপাত্ত গুপ্ত করেন, সেই একই চাবি প্রাপককে পাঠান, যাতে সে ঐ গুপ্ত তথ্য-উপাত্ত বিগুপ্ত করতে পারে। অন্যদিকে অপ্রতিসম চাবি গুপ্তায়নে দুইটি চাবি ব্যবহার করা হয়; প্রেরক একটি সর্বসাধারণের জন্য উন্মুক্ত চাবি ব্যবহার করে তথ্য-উপাত্ত গুপ্ত করেন, কিন্তু প্রাপক দ্বিতীয় একটি ব্যক্তিগত গোপন চাবি ব্যবহার করে সেটিকে বিগুপ্ত করেন। আবার একবারে কতটুকু উপাত্ত গুপ্ত করা হচ্ছে, তার উপর ভিত্তি করে গুপ্তায়ন পদ্ধতি দুই শ্রেণীর হতে পারে: স্রোতভিত্তিক গুপ্তায়ন পদ্ধতি (স্ট্রিম সাইফার), যেখানে স্রোতের মতো এক বিট করে করে উপাত্ত গুপ্তায়ন করা হয়, এবং খণ্ডভিত্তিক গুপ্তায়ন পদ্ধতি (ব্লক সাইফার), যেখানে বহুসংখ্যক বিটের একেকটি উপাত্তখণ্ডের উপরে গুপ্তায়ন প্রয়োগ করা হয়। বর্তমানে সর্বাধিক প্রচলিত প্রায় সব গুপ্তায়ন ব্যবস্থাই খণ্ডভিত্তিক শ্রেণীর।
প্রথম দিকে যে খণ্ডভিত্তিক প্রতিসম চাবি গুপ্তায়ন ব্যবস্থাটি সর্বাধিক প্রচলিত ছিল, সেটি হল ১৯৭৬ সালে উদ্ভাবিত উপাত্ত গুপ্তায়ন আদর্শ বা ইংরেজিতে ডেটা এনক্রিপশন স্ট্যান্ডার্ড (Data Encryption Standard) বা সংক্ষেপে ডিইএস (DES), যাতে ৬৪ বিটের উপাত্তখণ্ডের উপর ৫৬ বিটের চাবি ব্যবহৃত হত; তবে এটিকে নিরাপত্তার অভাবে ২০০৫ সালে বিলুপ্ত করে দেয়া হয়। এটিকে প্রতিস্থাপন করতে ১৯৯০-এর দশকের শেষভাগ থেকে ১৯৯৫ সালে উদ্ভাবিত তিনগুণিতক উপাত্ত গুপ্তায়ন আদর্শ বা ইংরেজিতে ট্রিপল ডেটা এনক্রিপশন স্ট্যান্ডার্ড (Triple Data Encryption Standard) বা সংক্ষেপে থ্রিডিইএস (3DES) ব্যবহার করা শুরু হয়, যেটিতে ৬৪ বিটের উপাত্তখণ্ডের উপরে ৫৬ বিটের তিনটি স্বতন্ত্র চাবি (অর্থাৎ সব মিলিয়ে ১৬৮ বিটের চাবিব্যবস্থা) ব্যবহার করে তিনগুণ সুরক্ষা প্রদান করা হয়। ব্যাংক ও অন্যান্য আর্থিক প্রতিষ্ঠানগুলি আজও অভ্যন্তরীণ যোগাযোগের জন্য এটি ব্যবহার করতে পারে, তবে ২০২৩ খ্রিস্টাব্দ নাগাদ নতুন সমস্ত ব্যবস্থা এবং ২০৩০ সাল থকে সমস্ত ব্যবস্থা থেকে এটির ব্যবহার উঠিয়ে নেওয়ার পরিকল্পনা আছে। বর্তমানে বিশ্বে সর্বাধিক প্রচলিত আদর্শটি হল ১৯৯৮ সালে উদ্ভাবিত ও ২০০২ সাল থেকে গৃহীত  উন্নত গুপ্তায়ন আদর্শ বা ইংরেজিতে অ্যাডভান্সড এনক্রিপশন স্ট্যান্ডার্ড (Advanced Encryption Standard) সংক্ষেপে এইএস (AES)। বর্তমানে বেশিরভাগ সরকারি প্রতিষ্ঠান, নিরাপত্তা সংস্থা ও ব্যবসা ও শিল্পপ্রতিষ্ঠানগুলি গোপন যোগাযোগের জন্য এই প্রতিসম চাবি গুপ্তায়ন ব্যবস্থাটি ব্যবহার করে থাকে, যেটি ১২৮ বিটের উপাত্তখণ্ডের উপরে কাজ করে ও ১২৮, ১৯২ বা ২৫৬ বিটের চাবি ব্যবহার করে। এছাড়া ব্লোফিশ, টুফিশ ও থ্রিফিশ আরও তিনটি গুরুত্বপূর্ণ প্রতিসম চাবি গুপ্তায়ন ব্যবস্থা। অপ্রতিসম চাবি ব্যবস্থাগুলির মধ্যে সবচেয়ে পরিচিতটি হল ১৯৭৭ সালে উদ্ভাবিত রিভেস্ট-শামির-এডেলম্যান বা আরএসএ গুপ্তায়ন যেটির পরিবর্তনশীল চাবির দৈর্ঘ্য ১০২৪ থেকে ৪০৯৬ বিট দৈর্ঘ্যের মধ্যে অবস্থিত হয়ে থাকে এবং উপাত্তখণ্ডগুলির দৈর্ঘ্যও পরিবর্তনশীল হয়ে থাকে। আন্তর্জালে বৈদ্যুতিন চিঠি (ইমেইল) ও অন্য বিভিন্ন ধরনের তথ্য-উপাত্ত প্রেরণের জন্য এই ব্যবস্থাটি প্রয়োগ করা হয়।
গুপ্তায়নের সবচেয়ে নতুন রূপটি হল কোয়ান্টাম গুপ্তলিখনবিদ্যা, যাতে অতিপারমাণবিক কণাসমূহ ও কোয়ান্টাম বলবিজ্ঞানের মূলনীতিগুলি কাজে লাগিয়ে তাত্ত্বিক দৃষ্টিকোণ থেকে অনাবিষ্কারযোগ্য উপায়ে তথ্য-উপাত্তকে গুপ্ত করা যায়।
প্রতিসম চাবি / ব্যক্তিগত চাবি (সিমেট্রিক কি / প্রাইভেট কি)
ব্যক্তিগত-চাবি ব্যবস্থাতে গুপ্তায়ন এবং বিগুপ্তায়ন চাবি একই হয়ে থাকে। । যোগাযোগকারী উভয় পক্ষ যদি নিরাপদ যোগাযোগ রক্ষা করতে চায় তবে তাদের মধ্যকার চাবি একই থাকতে হবে।
উন্মুক্ত চাবি (পাবলিক কি)
উন্মুক্ত-চাবি গুপ্তায়ন ব্যবস্থাতে (পাবলিক-কি এনক্রিপশন স্কিম) গুপ্তায়ন চাবিটি সকলের ব্যবহার ও গুপ্তায়নের জন্য প্রকাশ করা হয়। তবে শুধুমাত্র গ্রাহকের নিকট বিগুপ্তায়ন চাবিতে প্রবেশাধিকার থাকে যা তাকে বার্তা পড়ার অনুমতি দেয়। ১৯৭৩ সালে উন্মুক্ত-চাবি গুপ্তায়ন পদ্ধতিটি প্রথমবারের মতো একটি গোপন নথিতে বর্ণনা করা হয়েছিল। তার আগের সকল গুপ্তায়ন ব্যবস্থাগুলি ছিল ব্যক্তিগত চাবিভিত্তিক।
১৯৯১ সালে ফিল জিমারম্যান "প্রিটি গুড প্রাইভেসি" (PGP) নামের সবার জন্য উন্মুক্ত গুপ্তায়ন পদ্ধতিটি রচনা করেন এবং এর উৎস সংকেত (সোর্স কোড) বিনামূল্যে বিতরণ করে দেন। ২০১০ সালে সিমেনট্যাক কোম্পানি এটি কিনে নেয় এবং নিয়মিত হালনাগাদ করে থাকে।
ব্যবহার
গুপ্তায়ন দীর্ঘদিন ধরে সামরিক ও সরকারি ক্ষেত্রে গোপন যোগাযোগ সহজতর করতে ব্যবহার করা হয়েছে। বর্তমানে এটিকে বেসামরিকভাবে অনেক ধরনের তথ্য সুরক্ষিত করার জন্য ব্যবহার করা হয়। যেমন কম্পিউটার নিরাপত্তা ইন্সটিটিউট ২০০৭ সালে প্রতিবেদন দেয় যে, ৭১% ব্যবসা প্রতিষ্ঠান (কোম্পানি) উপাত্ত প্রেরণপথে এবং ৫৩% ব্যবসা প্রতিষ্ঠান উপাত্ত সংরক্ষণের সময় গুপ্তায়ন ব্যবহার করে। গুপ্তায়ন পরিগণক যন্ত্র ও উপাত্ত সংরক্ষণ যন্ত্রে (যেমন ইউএসবি ফ্ল্যাশ ড্রাইভ) সঞ্চিত তথ্যকে সুরক্ষিত করার জন্য ব্যবহার করা যেতে পারে। সাম্প্রতিক বছরগুলিতে গ্রাহকদের অসংখ্য ব্যক্তিগত দলিল ও লেখ্যপ্রমাণ ল্যাপটপ বা ব্যাকআপ ড্রাইভ চুরির মাধ্যমে ক্ষতিগ্রস্ত হচ্ছে। গুপ্তায়ন করার মাধ্যমে এটি প্রতিরোধ করা সম্ভব। দ্বি-আংকিক অধিকার ব্যবস্থাপনা (ডিজিটাল রাইটস ম্যানেজমেন্ট) উপাত্ত গুপ্তায়নের আরেকটি ব্যবহারিক উদাহরণ, যা অননুমোদিত ব্যবহার বা মেধাস্বত্বযুক্ত উপাদান বিক্রি প্রতিরোধে এবং বিপরীত প্রকৌশলের বিরুদ্ধে সফটওয়্যার রক্ষায় কাজ করে।
গুপ্তায়ন উপাত্ত স্থানান্তরের সময়েও ব্যবহার করা হয়। যেমন জালব্যবস্থার (নেটওয়ার্ক) মাধ্যমে উপাত স্থানান্তর (যেমন ইন্টারনেট, ই-বাণিজ্য), মোবাইল টেলিফোন, বেতার মাইক্রোফোন, বেতার চলিত সিস্টেম, ব্লুটুথ ডিভাইস এবং ব্যাংকে এটিএম মেশিনের জন্য। সাম্প্রতিক বছরগুলোতে উপাত্ত স্থা্নান্তর বাধাপ্রাপ্ত হচ্ছে এরকম অসংখ্য রিপোর্ট পাওয়া গেছে। উপাত্ত যখন হস্তান্তর করা হয় তখন সেটিকে গুপ্তায়িত করা উচিত যাতে কোন অনুপ্রবেশকারী তা আড়ি পেতে শুনতে না পারে।
বার্তা যাচাইকরণ
গুপ্তায়ন নিজে বার্তা গোপনীয়তা রক্ষা করতে পারে, কিন্তু বার্তার অখণ্ডতা এবং বিশুদ্ধতা রক্ষা করার জন্য অন্যান্য কৌশলের প্রয়োজন হয়; উদাহরণস্বরূপ, একটি বার্তা প্রমাণীকরণ সংকেত (মেসেজ অথেনটিকেশন কোড, MAC) অথবা একটি দ্বি-আংকিক স্বাক্ষর (ডিজিটাল সিগনেচার) যাচাই। গুপ্তায়নের জন্য সাধারণ গুপ্তলৈখিক নির্দেশনাসামগ্রী (সফটওয়্যার) এবং যন্ত্রাংশসামগ্রী (হার্ডওয়্যার) ব্যাপকভাবে পাওয়া যায়, কিন্তু সফলভাবে গুপ্তায়ন ব্যবহার করে নিরাপত্তা নিশ্চিত করা একটি সামর্থ্যপ্রমাণমূলক সমস্যা হতে পারে। ব্যবস্থা নকশাকরণ (সিস্টেম ডিজাইন) বা পরিচালনায় একটি সামান্য ত্রুটি একটি সফল পরিগণকীয় হামলার সুযোগ করে দিতে পারে। কখনও কখনও হামলাকারী সরাসরি গুপ্তায়ন ছাড়াই গুপ্তায়নবিহীন তথ্য পেতে পারে। যেমন, তথ্য-উপাত্ত চলাচল বিশ্লেষণ (ট্রাফিক অ্যানালাইসিস), টেমপেস্ট ও ট্রোজানের ঘোড়া পদ্ধতি ব্যবহার করা হতে পারে।
গুপ্তপাঠ্য যখন লেখা হবে তখনই এতে অবৈধ প্রবেশ ঠেকাতে ডিজিটাল স্বাক্ষর এবং গুপ্তায়ন প্রয়োগ করতে হবে; অন্যথায় প্রেরক এবং গুপ্তায়নকারকের (এনক্রিপশন এজেন্ট) মধ্যে যেকোনো গ্রন্থি (নোড) সম্ভাব্য কারচুপির (ট্যাম্পারিং) শিকার হতে পারে। গুপ্তায়ন করা তথ্য সুরক্ষিত থাকবে যদি তা যে যন্ত্র দ্বারা তৈরী হয়েছে সে যন্ত্রটি নিজেই আক্রান্ত না হয়ে থাকে।
নরম্যান প্রিস্টন
নরম্যান প্রিস্টন, এমবিই (Norman Preston; জন্ম: ১৮ মার্চ, ১৯০৩ - মৃত্যু: ৬ মার্চ, ১৯৮০) প্রথিতযশা ইংরেজ ক্রিকেট সাংবাদিক ছিলেন। ১৯৩৩ সালে ওল্ড পার্ডন্স ক্রিকেট রিপোর্টিং এজেন্সীতে কর্মজীবন শুরু করেন তিনি। তিনি তিনবার রয়টার্সের সংবাদ প্রতিনিধি হিসেবে বিদেশ সফর করেন। উইজডেন ক্রিকেটার্স অ্যালমেনাকের সম্পাদক ছিলেন তার বাবা হুবার্ট প্রিস্টন। হুবার্টের দেহাবসানের পর ১৯৫২ সাল থেকে ১৯৮০ সালে মৃত্যুর পূর্ব-পর্যন্ত ২৯টি সংখ্যা প্রকাশের দায়িত্বে ছিলেন।
১৯৭৭ সালে রাণীর রজতজয়ন্তীর সম্মাননার তালিকায় তাকে এমবিই পদবীতে ভূষিত করা হয়। তার মৃত্যুর পর জন উডকক সম্পাদকের দায়িত্ব পালন করেন।
ব্যক্তিগত জীবনে বিবাহিত প্রিস্টন ‘মলি’ নাম্নী এক রমণীর পাণিগ্রহণ করেন। তাদের সংসারে তিন সন্তান রয়েছে।
সাংখ্যিক বিশ্লেষণ
সাংখ্যিক বিশ্লেষণ হল শ্রেণীবদ্ধ প্রক্রিয়ার বিষয় যা গাণিতিক বিশ্লেশনের সমস্যা সমাধানের জন্য সাঙ্খিক আসন্ন মান নির্ণয় এর জন্য ব্যাবহ্রিত হয়।